
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  Bucureşti,   16.05.2002

publică şi siguranţă naţională                     PL nr. 236/2002

Nr.32/314

A V I Z
asupra proiectului de Lege privind protecţia martorilor
În   conformitate    cu       prevederile    art.    89  şi   107   din

Regulamentul   Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare în procedură de urgenţă cu proiectul de Lege privind protecţia martorilor, trimis cu adresa nr. 236 din 9 mai 2002 şi înregistrat la comisie sub nr. 32/314 din  9 mai 2002.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege menţionat mai sus, în şedinţele din 14 şi 15 mai 2002 şi a hotărât, cu 19 voturi pentru, nici un vot împotrivă şi 3 abţineri, avizarea favorabilă a acestuia, cu următoarele amendamente: 

I.Amendamente admise

1. Articolul 1 va avea următorul cuprins:

 “Art.1. – Prezenta lege reglementează asigurarea protecţiei şi asistenţei martorilor, a căror viaţă, integritate corporală, sănătate, sau libertate  ori bunuri cu valoare considerabilă sunt ameninţate ca urmare a deţinerii de către aceştia a unor informaţii sau date  cu privire la săvârşirea unor infracţiuni grave, pe care le-au furnizat sau au fost de acord să le furnizeze organelor judiciare şi care au un rol determinant în descoperirea infractorilor şi soluţionarea unor cauze.”

2. (Autori:d-nii. dep. Virgil Popescu şi Costică Canacheu)

3. La articolul 2, litera b) va avea următorul cuprins:

“b)stare de pericol  este situaţia în care se află martorul în sensul prevăzut la lit.a), membrii de familie ori persoanele apropiate acestuia a căror viaţă, integritate corporală, sănătate sau libertate ori bunuri cu valoare considerabilă sunt ameninţate, ca urmare a informaţiilor şi datelor furnizate ori pe care au fost de acord să le furnizeze organelor judiciare sau a declaraţiilor sale;”

(Autori: d.nii dep.Virgil. Popescu şi Costică Canacheu)


3. La articolul 2, litera d) va avea următorul cuprins:

“d)membrii de familie ai martorului protejat sunt soţul sau soţia, părinţii şi copii, fraţii şi surorile acestuia;”

(Autor: dl.dep. Virgil Popescu)

4.La articolul 2, litera f) va avea următorul cuprins:

“f)Program de Protecţie a Martorilor, denumit în continuare Program, reprezintă activităţile specifice desfăşurate de Oficiul Naţional pentru Protecţia Martorilor, prevăzut în art.3, cu sprijinul autorităţilor administraţiei publice centrale şi locale, în scopul apărării vieţii, integrităţii corporale, sănătăţii sau libertăţii ori bunurilor cu valoare considerabilă, a persoanelor care au dobândit calitatea de martori protejaţi în condiţiile prevăzute de prezenta lege;”

(Autori:d-nii dep.Virgil Popescu şi Costică Canacheu)

5. La articolul 2, litera l) va avea următorul cuprins:

“l)Grup infracţional organizat sau organizaţie criminală reprezintă un grup structurat alcătuit din trei sau mai multe persoane care există de o anumită perioadă de timp şi acţionează în înţelegere, în scopul săvârşirii uneia sau mai multor infracţiuni grave, pentru a obţine, direct sau indirect, un avantaj financiar sau un alt avantaj material.”

(Autor: dl.dep.Virgil Popescu)


6.La articolul 3, alineatul (1) va avea următorul cuprins:

“(1) În cadrul Ministerului Justiţiei  se înfiinţează Oficiul Naţional pentru Protecţia Martorilor, denumit în continuare ONPM, la nivel de direcţie.”

(Autori:d-nii dep.Octavian Mitu, Radu Stroe şi Gheorghe Ana)

7.  La articolul 3, alineatul (3) va avea următorul cuprins:

“(3) Fondurile băneşti necesare pentru implementarea Programului vor fi incluse într-un capitol distinct al bugetului Ministerului de Interne, cu denumirea „fonduri pentru Programul de Protecţie a Martorilor”.”

(Autor: dl.dep. Virgil Popescu)

8. La articolul 4 alineatul (2), litera a) va avea următorul cuprins:

“a)organizator sau conducător de grup infracţional organizat sau organizaţie criminală;”

(Autor: dl.dep.Virgil Popescu)


9. Articolul 5 va avea următorul cuprins:

“Art.5. – Procurorul, în faza judecăţii, poate solicita instanţei includerea în Program a unui martor, a unui membru de familie al acestuia sau a unei persoane apropiate, după caz, formulând propuneri motivate în acest sens.”

(Autor: dl.dep. Octavian Mitu)


10.  La articolul 6 alineatul (1), litera g) va avea următorul cuprins:

“g)elementele de identificare ale persoanelor care au cunoştinţă despre datele şi informaţiile deţinute de martor şi despre faptul că acesta le-a furnizat organelor judiciare sau că are intenţia de a le furniza;”

(Autor: dl.dep.Virgil Popescu)

11. Articolul 7 va avea următorul cuprins:

“Art.7. – Instanţa, se va pronunţa, în cel mai scurt timp, dar nu mai târziu de 5 zile de la primirea propunerii, prin încheiere, asupra propunerii de includere în Program.”
(Autor: dl.dep.Octavian Mitu)

12. La articolul 8, alineatul (1) va avea următorul cuprins:

“(1) În cazul în care este de acord cu propunerea, instanţa, va comunica ONPM încheierea de includere a persoanei respective în Program, iar ONPM va lua de îndată toate măsurile necesare în vederea elaborării şi implementării Schemei de sprijin.”

(Autor: dl.dep.Octavian Mitu)


13. La articolul 9, alineatul (1) va avea următorul cuprins:

“(1) În termen de 7 zile de la data emiterii încheierii de includere în Program, ONPM încheie în scris un Protocol de protecţie cu fiecare martor, membru de familie sau persoană apropiată martorului pentru care s-a dispus includerea în Program.”

(Autor: dl.dep.Octavian Mitu)

14. La articolul 11, litera c) va avea următorul cuprins:

“c)să se abţină de la orice activitate care l-ar putea pune în pericol sau care ar putea compromite desfăşurarea Programului;” 

(Autor:dl.dep.Virgil Popescu)

15. La articolul 12, alineatul (1) va avea următorul cuprins:

“(1) ONPM are obligaţia de a întocmi o Schemă de sprijin pentru fiecare martor protejat care să cuprindă măsuri de protecţie şi asistenţă, precum şi obligaţia de a le implementa, cu aprobarea Ministerului Justiţiei.”
 (Autor:dl.dep.Radu Stroe)

16. La articolul 12 alineatul (2), partea introductivă va avea următorul cuprins:

“(2) Măsurile de protecţie ce pot fi prevăzute selectiv sau cumulat, în cadrul Schemei de sprijin sunt:”

(Autor:dl.dep.Virgil Popescu)

17. La articolul 12 alineatul (3), litera a) va avea următorul cuprins:

“a)reinserţia în alt mediu social, în ţară sau în străinătate;”

(Autor:dl.dep.Octavian Mitu)


18. La articolul 13, alineatul (1) va avea următorul cuprins:

“(1) Martorul protejat ţine legătura cu ONPM printr-o persoană desemnată special de către ONPM, conform condiţiilor stipulate în Protocolul de protecţie.”

(Autor:dl.dep.Virgil Popescu)

19. La articolul 17 alineatul (1), litera d) va avea următorul cuprins:

“d) dacă sunt probe sau indicii temeinice că, ulterior includerii  în Program, martorul protejat a aderat la un grup infracţional organizat sau organizaţie criminală;”

(Autor:dl.dep.Virgil Popescu)

20. La articolul 17 alineatul (1), litera f) va avea următorul cuprins:

4. “f) dacă viaţa, integritatea corporală, sănătatea sau libertatea martorului protejat nu mai este ameninţată;”

(Autor:dl.dep.Virgil Popescu)

21. La articolul 17, alineatul (2) va avea următorul cuprins:

“(2)Încetarea Programului se dispune de către instanţă, prin încheiere.”

(Autor:dl.dep.Octavian Mitu)


22. La articolul 18, alineatul (1) va avea următorul cuprins:

“(1) ONPM informează în scris  instanţa despre existenţa vreunei situaţii din cele prevăzute la art.17.”

(Autor:dl.dep.Octavian Mitu)


23. La articolul 18, alineatul (2) va avea următorul cuprins:

“(2)Instanţa va analiza în cel mai scurt timp situaţia intervenită şi va comunica ONPM  încheierea prin care se dispune cu privire la încetarea sau continuarea Programului.”

(Autor:dl.dep.Octavian Mitu)


24. La articolul 18, alineatul (3) va avea următorul cuprins:

“(3) În situaţia  decesului martorului protejat, încetarea Programului va opera din oficiu, iar aplicarea Programului va continua pentru membrul de familie sau persoana apropiată martorului protejat decedat, incluse în Program; anual se va reanaliza necesitatea şi oportunitatea aprobării menţinerii acestora în Program.”

(Autori:d-nii.dep.Gheorghe Ana şi Radu Stroe)


25. Articolul 19 va avea următorul cuprins:

“Art.19. – Persoana care are calitatea de martor în sensul art. 2 lit. a) pct. i şi ii şi care a comis o infracţiune gravă, iar înaintea sau în timpul urmăririi penale ori al judecăţii denunţă şi facilitează identificarea şi tragerea la răspundere penală a altor persoane care au săvârşit astfel de infracţiuni poate beneficia de reducerea până la jumătate a limitelor pedepsei prevăzute de lege, în funcţie de rezultatele colaborării sale.”

(Autor:dl.dep.Radu Stroe)


26. La articolul 20, alineatul (1) va avea următorul cuprins:

“(1) Fapta de a divulga identitatea reală, domiciliul ori reşedinţa martorului protejat, precum şi alte informaţii care pot duce la identificarea acestuia, dacă  sunt de natură să pună în pericol viaţa,  integritatea corporală sau sănătatea ori libertatea martorului protejat, se pedepseşte cu închisoare de la unu la 5 ani.”

(Autor:dl.dep.Virgil Popescu)


27. La articolul 20,  alineatul (2) va avea următorul cuprins:

“(2) Se pedepseşte cu închisoarea de la 5 la 10 ani fapta prevăzută la alin. (1), dacă:

a)a fost săvârşită de către o persoană care a luat  cunoştinţă de aceste date în exercitarea atribuţiilor sale de serviciu;

b)s-a cauzat martorului protejat o vătămare gravă a integrităţii corporale sau sănătăţii;”

(Autori:d-nii.dep.Dorel Bahrin şi Ioan Oltei)

 
28. La articolul 20, alineatul (3) va avea următorul cuprins:

“(3) Se pedepseşte cu închisoarea de la 15 la 25 de ani fapta prevăzută la alin.(1) care a avut ca urmare moartea sau sinuciderea martorului protejat.”

(Autori:d-nii.dep. Radu Stroe, Ioan Oltei, Dorel Bahrin, şi Cornel Boiangiu)


29. Articolul 21 va avea următorul cuprins:

“Art.21. – Ministerul Justiţiei va prezenta Parlamentului rapoarte anuale cu privire la modul de îndeplinire a Programului.”

(Autor:dl.dep.Octavian Mitu)


30. Articolul 22 va avea următorul cuprins:

“Art.22. – Fondurile necesare pentru implementarea Programului şi a măsurilor urgente se vor asigura anual din sumele alocate cu această destinaţie de la bugetul de stat prin bugetul Ministerului Justiţiei, şi din programele de finanţare externă.”

(Autori:d-nii.dep.Octavian Mitu şi Radu Stroe)


31. După art.22 se introduce un nou articol,  cu următorul cuprins:

“Personalul încadrat în ONPM beneficiază de un spor la salariu de 30% la funcţii similare.”

(Autori: d-nii dep. Cornel Boiangiu, Radu Stroe şi Dorel Bahrin)


32. La articolul 23, alineatul (1) va avea următorul cuprins:

“(1) Ministerul Justiţiei, Ministerul Public şi Ministerul de Interne vor conlucra cu instituţiile din sistemul siguranţei naţionale în situaţiile în care acestea sunt implicate în acţiunile de protecţie a martorilor, când este cazul.”

(Autor: dl.dep.Radu Stroe)


33. La articolul 24, alineatul (2) va avea următorul cuprins:

“(2) În termen de 60 de zile de la data intrării în vigoare a prezentei legi, Ministerul Justiţiei şi Ministerul de Interne vor întocmi Regulamentul pentru aplicarea dispoziţiilor acesteia, care se aprobă prin hotărâre a Guvernului.”

(Autor: dl.dep Octavian Mitu)


II.Amendamente respinse

1. La articolul 2, litera f) va avea următorul cuprins:

“f) Program de Protecţie a Martorilor, denumit în continuare Program, reprezintă activităţile specifice desfăşurate de Oficiul Naţional pentru Protecţia Martorilor, prevăzut în art.3, în scopul apărării vieţii, integrităţii corporale şi sănătăţii persoanelor care au dobândit calitatea de martori protejaţi în condiţiile prevăzute de prezenta lege;”

(Autor: dl.dep.Ioan Oltei)


2. La articolul 2, litera l) va avea următorul cuprins:


“l)Grup sau organizaţie criminală reprezintă un grup structurat alcătuit din două sau mai multe persoane care există de o anumită perioadă de timp şi acţionează în înţelegere, în scopul săvârşirii uneia sau mai multor infracţiuni grave, pentru a obţine, direct sau indirect, un avantaj financiar sau un alt avantaj material.”

(Autor: dl.dep.Octavian Mitu)


3. La articolul 2, litera l) va avea următorul cuprins:

“l)Grup sau organizaţie criminală reprezintă un grup structurat alcătuit din trei sau mai multe persoane care acţionează în înţelegere, în scopul săvârşirii uneia sau mai multor infracţiuni grave.”

5.  (Autor: dl.dep.Marcu Tudor)

6. La articolul 3 alineatul (1):

Domnul  deputat  Marcu Tudor  a  solicitat  în mod expres ca,

în aviz, să se menţioneze faptul că susţine textul Guvernului de la art. 3 alin.(1) şi toate prevederile proiectului de lege în legătură cu infiinţarea ONPM în cadrul Ministerului de Interne şi în subordinea IGP, la nivel de direcţie.


5. La articolul 8, alineatul (1) va avea următorul cuprins:

“(1) În cazul în care este de acord cu propunerea, procurorul sau instanţa, va comunica ONPM ordonanţa, respectiv încheierea de includere a persoanei respective în Program, iar ONPM va lua de îndată toate măsurile necesare în vederea elaborării şi implementării Schemei de sprijin.”

(Autor: dl.dep. Marcu Tudor)

6. La articolul 8, alineatul (1) va avea următorul cuprins:

“(1) În cazul în care este de acord cu propunerea, procurorul sau instanţa, va comunica ONPM ordonanţa, respectiv încheierea de includere a persoanei respective în Program.”
(Autor: dl. dep. Ioan Oltei)


7.  La articolul 12, alineatul (1) va avea următorul cuprins:
“(1) Schema de sprijin pentru fiecare martor protejat trebuie să cuprindă măsuri de protecţie şi asistenţă.”

 (Autor: dl.dep.Ioan Oltei)

 
8. La articolul 15 se introduce un nou alineat, alineatul (3), cu următorul cuprins:

“(3) Încetarea pericolului iminent se constată de către procuror, pe propria sa răspundere.”

(Autor: dl.dep.Radu Stroe)


9. La articolul 16, alineatul (2) se elimină.

(Autori: d-nii dep.Radu Stroe şi Cornel Boiangiu)

10.La articolul 17 alineatul (1), litera c) va avea următorul cuprins:

“c) dacă martorul protejat comite cu intenţie o infracţiune gravă” (Autor: dl.dep.Dorel Bahrin)

11. La articolul 17 alineatul (1), litera d) va avea următorul cuprins:

“d) dacă sunt probe sau dovezi concrete că, ulterior includerii  în Program, martorul protejat a aderat la un grup sau organizaţie criminală, care să fie de natură a compromite însuşi scopul acţiunii de protecţie;”

(Autor: dl.dep.Radu Stroe)

12. La articolul 17 alineatul (1), litera g) se elimină. 

(Autor: dl.dep.Octavian Mitu)


13.Articolul 21 va avea următoru cuprins:

“Art.21. – Ministerul de Interne va prezenta Parlamentului rapoarte anuale cu privire la modul de îndeplinire a obligaţiilor, conform prevederilor prezentei legi.”

(Autor:dl.dep.Virgil Popescu)


14. Articolul 22 va avea următoru cuprins:

“ Art.22. – Fondurile necesare pentru implementarea Programului şi a măsurilor urgente se vor asigura anual din sumele alocate cu această destinaţie de la bugetul de stat prin bugetul Ministerului de Interne şi  din programele de finanţare externă.”

(Autor:dl.dep.Virgil Popescu)

În    raport de obiectul şi conţinutul său, proiectul  face parte din categoria legilor organice.


PREŞEDINTE,               


SECRETAR,                       

Răzvan IONESCU



Ristea PRIBOI

Red.exp. M.Ţăranu

consult.M.Florescu

